CELEX: 52016PC0030
Language: da
Date: 2016-01-28
Title: Forslag til RÅDETS AFGØRELSE om den holdning, som Den Europæiske Union skal indtage i AVS-EU-Ambassadørudvalget til godkendelse af fravigelser fra finansforordningen for Centret for Virksomhedsudvikling (CVU)

EUROPA-KOMMISSIONEN
            Bruxelles, den 28.1.2016
            COM(2016) 30 final
            2016/0013(NLE)
            Forslag til
            RÅDETS AFGØRELSE
            om den holdning, som Den Europæiske Union skal indtage i AVS-EU-Ambassadørudvalget til godkendelse af fravigelser fra finansforordningen for Centret for Virksomhedsudvikling (CVU)
            
               
         
         
            
               BEGRUNDELSE
            
            
               Centret for Virksomhedsudveksling ("CVU") er et organ, der er oprettet i henhold til bilag III til AVS-EU-partnerskabsaftalen
                  1
               .
            
            
               Lovgivningsrammerne for CVU omfatter vedtægterne og forretningsordenen for Centret for Virksomhedsudvikling, der blev vedtaget ved AVS-EU-ambassadørudvalgets afgørelse nr. 8/2005
                  2
                ("CVU-vedtægterne"), personalevedtægterne for Centret for Virksomhedsudvikling, der blev vedtaget ved AVS-EU-ambassadørudvalgets afgørelse nr. 9/2005
                  3
               , og finansforordningen for Centret for Virksomhedsudvikling, der blev vedtaget ved AVS-EU-ambassadørudvalgets afgørelse nr. 5/2004
                  4
                ("CVU-finansforordningen"). 
            
            
               På sit 39. møde den 19.-20. juni 2014 i Nairobi bekendtgjorde AVS-EU-Ministerrådet i en fælles erklæring, at det ville gå videre med den korrekte lukning af CVU. Ved denne fælles erklæring gav Ministerrådet AVS-EU-Ambassadørudvalget beføjelse til at vedtage de nødvendige afgørelser om at gå videre med lukningen af CVU.  
            
            
               Der er siden juni 2014 truffet foranstaltninger til en gradvis lukning af CVU. I processen frem mod lukningen af CVU er der i denne specifikke kontekst behov for at foretage visse tilpasninger af CVU-finansforordningen. 
            
            
               CVU-finansforordningen blev vedtaget af AVS-EU-Ambassadørudvalget, som i henhold til CVU-vedtægterne er tilsynsmyndighed for CVU. I et brev af 19. oktober 2015 anmoder CVU's bestyrelse derfor AVS-EU-Ambassadørudvalget om en forhåndsgodkendelse af, at der fraviges fra CVU-finansforordningen. Der er tale om følgende fravigelser: 
            
            
               i) muligheden for at gennemføre én lovpligtig revision for de seneste fire år af CVU's eksistens (dvs. fra 2013 til 2016) i stedet for forpligtelsen til at gennemføre en årlig lovpligtig revision som fastsat ved artikel 27, stk. 5, i CVU-finansforordningen 
            
            
               ii) til dette formål, muligheden for at undertegne en kontrakt med ét revisionsfirma, selv om CVU-finansforordningens artikel 27, stk. 1, fastsætter, at det samme revisionsfirma ikke kan anvendes i mere end tre på hinanden følgende år.
            
            
               For at sikre, at lukningen af CVU forløber glat, foreslås det, at AVS-EU-Ambassadørudvalget giver CVU's bestyrelse beføjelse til at tilpasse de tidligere nævnte CVU-forordninger til de specifikke behov i forbindelse med centerets korrekte lukning.  
            
            
               2016/0013 (NLE)
            
            
               Forslag til
            
            
               RÅDETS AFGØRELSE
            
            
               om den holdning, som Den Europæiske Union skal indtage i AVS-EU-Ambassadørudvalget til godkendelse af fravigelser fra finansforordningen for Centret for Virksomhedsudvikling (CVU)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 209, stk. 2, sammenholdt med artikel 218, stk. 9,
            
            
               under henvisning til bilag III til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater ("AVS-EU-partnerskabsaftalen")
                  5
               , særlig artikel 2, stk. 6,
            
            
               under henvisning til AVS-EF-Ambassadørudvalgets afgørelse nr. 5/2004 af 17. december 2004 om finansforordningen for Centret for Virksomhedsudvikling ("CVU-finansforordningen")
                  6
               ,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)AVS-EU-Ministerrådet bekendtgjorde på sit 39. møde den 19.-20. juni 2014 i Nairobi i en fælles erklæring, at det havde besluttet at gå videre med den velordnede lukning af Centret for Virksomhedsudvikling ("CVU") og at ændre bilag III til AVS-EU-partnerskabsaftalen og til dette formål give AVS-EU-Ambassadørudvalget beføjelse til at gå videre med dette spørgsmål med henblik på at få truffet de nødvendige afgørelser.
            
            
               (2)AVS-EU-Ambassadørudvalget erindrede i sin afgørelse nr. 4/2014 af 23. oktober 2014
                  7
                om, at lukningen af CVU skal gennemføres under hensyn til CVU-tilsynsmyndighedernes kompetence som fastlagt i bilag III til AVS-EU-partnerskabsaftalen og de nærmere regler, der er fastsat i AVS-EU-Ministerrådets fælles erklæring.
            
            
               (3)I henhold til artikel 2, stk. 6, litra d), i bilag III til AVS-EU-partnerskabsaftalen skal AVS-EU-Ambassadørudvalget overvåge CVU's overordnede strategi og føre tilsyn med bestyrelsens arbejde.
            
            
               (4)Artikel 2, stk. 7, litra a), i bilag III til AVS-EU-partnerskabsaftalen fastsætter, at CVU's bestyrelse skal ”fastlægge budgetordning og personaleregler samt nærmere regler for driften.”
            
            
               (5)I anmodningen fra CVU's bestyrelse til AVS-EU-Ambassadørudvalget i brev af 19. oktober 2015, forklares det, at bestyrelsen i forbindelse med lukningen af centret ønsker at fravige artikel 27, stk. 1 og 5, i CVU-finansforordningen, og den anmoder om tilsynsmyndighedernes forhåndsgodkendelse heraf. 
            
            
               (6)Ændringen eller fravigelserne af CVU-finansforordningen og personalevedtægterne for Centret for Virksomhedsudvikling
                  8
                ("CVU-personalevedtægterne") kræver alt efter de behov, der måtte opstå under gennemførelsen af den korrekte lukningsprocedure for CVU, en fleksibel procedure.
            
            
               (7)Kravet om at udpege et revisionsfirma for en periode på tre som omhandlet i artikel 27, stk. 1, i CVU-finansforordningen og kravet til dette firma om hvert år at udarbejde en lovpligtig revionsberetning, jf. artikel 27, stk. 5, i CVU-finansforordningen, er ikke længere relevante i den nuværende kontekst med nedlukning af organet — 
            
            
               VEDTAGET DENNE AFGØRELSE: 
            
            
               Artikel 1
            
            
               1.Den holdning, som Den Europæiske Union skal indtage i AVS-EU-Ambassadørudvalget vedrørende godkendelse af fravigelser fra CVU-finansforordningen, fastlægges på grundlag af det udkast til AVS-EU-Ambassadørudvalgets afgørelse, der er knyttet til denne afgørelse.
            
            
               2.Unionens repræsentanter i AVS-EU-Ambassadørudvalget kan tiltræde mindre ændringer i udkastet til afgørelsen, uden at Rådet skal træffe en ny afgørelse.
            
            
               Artikel 2
            
            
               AVS-EU-Ambassadørudvalgets afgørelse offentliggøres efter vedtagelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 317 af 15.12.2000, s. 3. Aftale undertegnet i Cotonou den 23. juni 2000, som ændret ved aftale undertegnet i Luxembourg den 25. juni 2005 (EUT L 209 af 11.8.2005, s. 27) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).
               
               
                  
                     (2)
                  EUT L 66 af 8.3 2006, s. 16.
               
               
                  
                     (3)
                  EUT L 348 af 30.12 2005, s. 54.
               
               
                  
                     (4)
                  EUT L 70 af 9.3 2006, s. 52.
               
               
                  
                     (5)
                  EUT L 317 af 15.12.2000, s. 3. Aftale undertegnet i Cotonou den 23. juni 2000, som ændret ved aftale undertegnet i Luxembourg den 25. juni 2005 (EUT L 209 af 11.8.2005, s. 27) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).
               
               
                  
                     (6)
                  EUT L 70 af 9.3 2006, s. 52. 
               
               
                  
                     (7)
                  EUT L 330 af 15.11 2014, s. 61.
               
               
                  
                     (8)
                  EUT L 348 af 30.12 2005, s. 54.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 28.1.2016
            COM(2016) 30 final
            BILAG
            til
            Forslag tilRÅDETS AFGØRELSE
            om den holdning, som Den Europæiske Union skal indtage i AVS-EU-Ambassadørudvalget til godkendelse af fravigelser fra finansforordningen for Centret for Virksomhedsudvikling (CVU)
            
               
         
         
            
               BILAG
            
            
               til
            
            
               Forslag til
               
                  RÅDETS AFGØRELSE
            
            
               om den holdning, som Den Europæiske Union skal indtage i AVS-EU-Ambassadørudvalget til godkendelse af fravigelser fra finansforordningen for Centret for Virksomhedsudvikling (CVU)
            
            
            
               BILAG
            
            
               Udkast til
            
            
               AVS-EU-AMBASSADØRUDVALGETS AFGØRELSE
            
            
               om godkendelse af fravigelser fra finansforordningen for Centret for Virksomhedsudvikling (CVU)
            
            
            
               AVS-EU-AMBASSADØRUDVALGET HAR —
            
            
               under henvisning til bilag III til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater ("AVS-EU-partnerskabsaftalen")
                  1
               , særlig artikel 2, stk. 6,
            
            
               under henvisning til AVS-EU-Ambassadørudvalgets afgørelse nr. 5/2004 af 17. december 2004 om finansforordningen for Centret for Virksomhedsudvikling ("CVU-finansforordningen")
                  2
               , og
            
            
               ud fra følgende betragtninger:
            
            
               (1)I henhold til artikel 2, stk. 6, litra d), i bilag III til AVS-EU-partnerskabsaftalen skal AVS-EU-Ambassadørudvalget overvåge centrets overordnede strategi og føre tilsyn med bestyrelsens arbejde. 
            
            
               (2)Artikel 2, stk. 7, litra a), i bilag III fastsætter, at CVU's bestyrelse skal "fastlægge budgetordning og personaleregler samt nærmere regler for driften".
            
            
               (3)Vedtægterne og forretningsordenen for Centret for Virksomhedsudvikling, der blev vedtaget ved AVS-EU-Ambassadørudvalgets afgørelse nr. 8/2005 ("CVU-vedtægterne") og CVU-finansforordningen, fastsætter sikkerhedsforanstaltninger med hensyn til informering af og tilsyn fra AVS-EU-Ambassadørudvalgets side.
            
            
               (4)AVS-EU-Ministerrådet bekendtgjorde på sit 39. møde den 19.-20. juni 2014 i Nairobi i en fælles erklæring, at det havde besluttet at gå videre med den korrekte lukning af CVU og at ændre bilag III til AVS-EU-partnerskabsaftalen og til dette formål give AVS-EU-Ambassadørudvalget beføjelse til at gå videre med dette spørgsmål med henblik på at få truffet de nødvendige afgørelser.
            
            
               (5)AVS-EU-Ambassadørudvalget erindrede i sin afgørelse nr. 4/2014 af 23. oktober 2014
                  3
                om, at lukningen af CVU skal gennemføres under hensyn til CVU-tilsynsmyndighedernes kompetence som fastlagt i bilag III AVS-EU-partnerskabsaftalen og de nærmere regler, der er fastsat i AVS-EU-Ministerrådets fælles erklæring.
            
         
         
            
               (6)I anmodningen fra CVU's bestyrelse til AVS-EU-Ambassadørudvalget i brev af 19. oktober 2015 forklares det, at CVU-bestyrelsen i forbindelse med lukningen af centret ønsker at fravige artikel 27, stk. 1 og 5, i CVU's finansforordning, og den anmoder om tilsynsmyndighedernes forhåndsgodkendelse heraf. 
            
            
               (7)Ændringen eller fravigelserne af CVU-finansforordningen og personalevedtægterne for Centret for Virksomhedsudvikling
                  4
                ("CVU-personalevedtægterne") kræver alt efter de behov, der måtte opstå under gennemførelsen af den velordnede lukningsprocedure for CVU, en fleksibel procedure.
            
            
               (8)Kravet om at udpege et revisionsfirma for en periode på tre år som omhandlet i artikel 27, stk. 1, i CVU-finansforordningen og kravet til dette firma om hvert år at udarbejde en lovpligtig revisionsberetning, jf. artikel 27, stk. 5, i CVU-finansforordningen, er ikke længere relevante i den nuværende kontekst med nedlukning af organisationen —
            
            
               BESTEMT FØLGENDE:
            
            
               Artikel 1
            
            
               1.AVS-EU-Ambassadørudvalget afgiver en positiv udtalelse vedrørende fravigelsen af artikel 27, stk. 1 og 5, i CVU-finansforordningen med øjeblikkelig virkning. 
            
            
               2.Uanset artikel 27, stk. 1, i CVU-finansforordningen vil CVU kunne udpege et revisorfirma for en periode på fire år for regnskabsårene 2013-2016. Dette revisorfirma udvælges i overensstemmelse med de udbudsprocedurer, der er fastsat i CVU-finansforordningen. 
            
            
               Uanset artikel 27, stk. 5, i CVU-finansforordningen vil der for de år, for hvilke der endnu ikke er gennemført revision, blive iværksat en samlet revision, og CVU's bestyrelse vil blive forelagt én afsluttende rapport.
            
            
               Artikel 2
            
            
               AVS-EU-Ambassadørudvalget giver CVU's bestyrelse beføjelse til at fravige og/eller ændre CVU-finansforordningen og CVU-personalevedtægterne alt efter de behov, der måtte opstå under gennemførelsen af den velordnede lukningsprocedure for CVU.
            
            
               Artikel 3
            
            
               Denne afgørelse træder i kraft ved vedtagelsen.
            
            
               Udfærdiget i […], den […].
            
            
               
                     På AVS-EU-Ambassadørudvalgets vegne
               
               
                     Formand
               
            
         
         
            
                  
                     (1)
                  EUT L 317 af 15.12.2000, s. 3. Aftale undertegnet i Cotonou den 23. juni 2000, som ændret ved aftale undertegnet i Luxembourg den 25. juni 2005 (EUT L 209 af 11.8.2005, s. 27) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).
               
               
                  
                     (2)
                  EUT L 70 af 9.3 2006, s. 52. 
               
               
                  
                     (3)
                  EUT L 330 af 15.11 2014, s. 61.
               
               
                  
                     (4)
                  EUT L 348 af 30.12.2005, s. 54.